KUNINGRIIGI TUUL
Tere tulemast taas saatesarja Kuningriigi tuul.
Seekord oleme Jeruusalemmas,
kuhu kogunes 2018. a märtsi lõpus
rahvas Jesaja 19. peatükis mainitud maantee äärest.
Maantee kulgeb Egiptusest Assurisse ja Piibel räägib sellest nii:
"Sel päeval on maantee Egiptusest Assurisse:
assüürlased tulevad Egiptusesse ja egiptlased Assurisse,
ja egiptlased peavad jumalateenistust koos assüürlastega.
Sel päeval on Iisrael kolmandana Egiptuse ja Assuri kõrval,
õnnistus on keset maad,
mida vägede Issand õnnistab, öeldes: 'Õnnistatud olgu Egiptus, mu rahvas,
Assur, mu kätetöö, ja Iisrael, mu pärisosa!'" Js 19:23-25
Nelja aasta eest vaatasime Kuningriigi tuule 10. osas,
kuidas see maantee on meie päevil realiseeruma hakanud.
Tänases saates vaatame,
mida Jeesus selle maantee ääres praegu teeb.
Näen kaose ja viletsuste keskel
ning keset tagakiusu ja korruptsiooni,
et inimesed pöörduvad ja otsivad seetõttu rohkem Jeesust.
Nad otsivad Teda ja toetuvad rohkem Temale.
Inimestes tekib sügav igatsus Jumala ligiolu järgi.
Nad mõistavad, et valitsused ei ole vastus.
Lubadusi petetakse. Korruptioon vaevab. Inimesed kaotavad lootuse.
Nad mõistavad üha enam, et ainus lootus on Jeesus.
Jumal saatis Fabiani
kaks aastat enne ISISe väljailmumist Põhja-Iraagi kurdide alale,
viima sinna Jeesuse ja tema kuningriigi reaalsust.
Milline on olnud kogemus seal keset sõda tegutsemise osas?
Sõja tõttu on olukord väga kaootiline, nagu võib arvata.
Paljud kristlased on Iraagist põgenenud.
Iraagist põgenenute enamik on kristlased,
kes kuuluvad traditsioonilistesse kirikutesse või on uuesti sündinud.
Algul oli see masendav, eriti pastoritele.
Juba enne sinna kolimist uskusime,
et Iraagis ja Lähis-Idas tuleb uus moslemitaustaga kogudus.
Näeme seda nüüd. Seal on palju põgenikke ja kannatavaid.
Paljud on kaotanud kodud. Paljud on kaotanud lootuse.
Kogetakse, et riigil pole lootust. Et sõda ja viletsus kestavad igavesti.
Kuid selle keskel valab Jumal oma Vaimu välja.
Jumala juurde tuleb ka moslemitaustaga inimesi.
Nad on avatud evangeeliumile. On tore seda näha ja selles osaleda.
Põhja-Iraagi kurdide regioon
on osa sellest maanteest ja vanast Assüüriast,
mis hakkab Jesaja 19. peatüki järgi Issandat teenima.
Muutus on juba käivitunud.
See võimendub. Moslemid avavad südamed ja tahavad tunda tõde.
Osaliselt johtub see ISISe esilekerkimisest.
Moslemeile on hakanud avalduma islami tõeline loomus.
Paljud moslemid ütlevad: "Kui ISIS on islam, ma ei taha seda."
Üks mees Mosulist ütles:
"Enne ISISe tulemist söödeti meile islamimõtteid.
Kui ISIS tuli, nägime, kuidas neid ideid reaalselt ellu viidi.
Nüüd me hülgame selle. Me ei taha seda.
Keegi ei sunni meid uskuma."
Nad on nagu avatud raamat, kuhu võime evangeeliumi kirjutada.
Muidugi on islami poolehoidjaid, kes endiselt valet usuvad,
kuid paljud kahtlevad islamis. Nad tahavad tõde teada.
Paljud mõistavad, et ISISe taolised liikumised on tõeline islam.
See tekitab avatust.
Paljudele moslemeile on Jeesus unes ilmunud.
Kui jagame neile evangeeliumi, näevad mõned hiljem sellist und.
Paljud on näinud unenägusid, näiteks Mosulis.
Meil oli varem väga raske Mosulisse pääseda.
Nad on näinud unenägusid juba kaua, kuid pole neist rääkinud.
Unes ilmub Jeesus samasugusena nagu Teda kirjeldab Ilmutusraamat.
Mina pole kunagi näinud und,
kus Kuningas saabub taevast ja istub oma troonil.
Nemad on näinud selliseid unenägusid.
Nad on põgenenud. Nad elavad põgenikelaagreis.
Läheme laagreisse ja teenime haigeid.
Kui haiged tervenevad, levib sõna: "Kristlased on siin!"
Nad tulevad ja räägivad unenäost, mida nägid hiljuti või kaua aja eest.
Nad tahavad meile oma unenägudest rääkida.
Paljud on usklikuks saanud. Oleme neid ristinud.
Teistel võtab see kauem aega.
See on protsess. Vaja on mitmeid pusletükke.
Nad näevad und, saavad Piibli, näevad midagi uudistes,
kristlikult telekanalilt, raadiojaamast. Kohtuvad kristlasega.
Uskumine ja Jeesuse juurde tulemine on teekond.
Meie teeme vaid oma osa.
Rindejoonel näeb selgelt sedagi,
kuidas islam on kaotamas haaret Jesaja 19 maantee rahvaste üle.
Näeme, kuidas islam hakkab aegalaselt kokku varsiema.
Kuulen väiteid, et islam on kiireimini kasvav religioon.
Kui see oleks tõde,
miks siis nii paljud moslemid taganevad oma usust?
Moslemimaailmas liigub ateisimilaine.
Islam on silmitsi kriisiga nagu ei iial varem.
Moslemimaailma üle pühivad ateismi ja kristluse lained.
Eesliinil töötajad näevad, et see on juba käivitunud.
Teised ei näe seda veel nii selgelt, kuid eesliinil olijatele on see selge.
See üha kasvab. Pimedus läheb pimedamaks.
Islami tõeline loomus saab üha selgemaks.
Kuid saame nägema ka moslemimaailma suurimat lõikust.
See on juba alanud ja see jätkub.
Liibanonis on olukord väga erinev võrreldes teiste araabiamaadega.
Robert Sakr on töötanud Liibanoni moslemitega ca 40 aastat.
Araabia Liiga 22 liikmesriigi seas
on suurim usuvabadus Liibanonis.
Meie, Liibanoni usklikud, võime teenida Jumalat vabalt
ja rääkida vabalt oma usust ka teistele.
Tahan rõhutada, et Liibanon on ainulaadne maa,
mis puudutab vabadust evangeeliumi kuulutada.
Minu töö on jagada evangeeliumi araabia keelt rääkivaile moslemeile.
Sarnaselt kõigi teistega töötame ka Süüria põgenikega.
Alates Süüria sõja algusest 2011. a
on Liibanonis ca kaks miljonit Süüria põgenikku.
Kui 1979. a esmakordselt Süüriasse läksin,
oli riigis väga raske ringi liikuda.
Kui keegi tahtis sõita bussiga Damaskusest Homsi või Alepposse,
tuli näidata passi ja registreeruda. See puudutas kõiki. Karm kontroll.
Me ei saanud minna nende juurde Süüriasse,
aga nad on tulnud Liibanoni, kus on vabadus evangeliseerida.
Meie töö jätkub. Ütleksin, et peaaegu kõik kogudused Liibanonis
tegelevad mingisuguse tööga Süüria põgenike seas.
Beirutis on mõnede koguduste arv kahe- või kolmekordistunud,
kuna Süüria põgenikud on uudishimust kohale tulnud.
Oleme kutsnud neid kogudusse ja nad on omal algatusel tulnud.
Me ei saada neile busse järele.
Anname aadressi ja nad tulevad ning kuulevad evangeeliumi.
Robert Sakr vaatab juba tulevikku.
Süüria ehitatakse uuesti üles.
Jeesust uskuma hakanuist tehakse parajasti jüngreid
Liibanoni turvalistes tingimustes.
Ühel päeval, kui nad saavad koju Süüriasse naasta,
lähevad nad sinna küpsete Jeesuse jüngrite ja järgijatena.
Palvetame, et need süürlased jätkaksid tööd teiste süürlaste seas.
Too Lähis-Idast pärit vend teenib aga Süürias
vanade kirikkondade nominaalkristlaste seas,
kes on keset sõjakoledusi Issandat otsima ärganud.
Süüria meenutab kõigile sõda.
Kuid Issanda saadetud Püha Vaim teeb nüüd Süürias imesid.
Võin mõned näited tuua.
Püha Vaim puudutas üht noort naist,
kel oli kaelas vähk. Palvetasime tema pärast.
Tundsime käega, kuidas kasvaja otsekui sulas.
See lihtsalt kadus peaaegu täiesti.
Ta jooksis vanaema juurde. Kohal oli ka tema ema.
Ta rääkis neile, et Issand teeb midagi, mida ta polnud kunagi kogenud.
Jätkasime palvet. Jumal vabastas ta täielikult kasvajast.
Naine läks uuesti arsti juurde.
Kasvaja oli olnud väga valus. Ta polnud saanud seda puudutadagi.
Ta ütles, et kui keegi seda puudutas, tegi see haiget.
Kui palvetasime, polnud tal valus.
Ta tegi analüüsid. Arstid ütlesid, et vähk oli kadunud.
Mul on veel üks lugu.
Üks grupp saatis meile teate, et nad olid lugenud Pühast Vaimust
ja tahtsid teada, kes Püha Vaim on. Nad olid lugenud Temast Piiblist
ja Uuest Testamendist ja Apostlite tegudest.
Korraldasime neile seminari, et õpetada Pühast Vaimust
ning Püha Vaimu viljadest ja andidest. Nad olid väga elevil.
Kutsusin neid ette tulema ja Püha Vaimu vastu võtma.
Süürlased on nii janused.
Kui pakkuda neile palvet, tulevad kõik ette.
Palvetasime nendega. Inimesed nutsid ja värisesid.
Kogesid asju. Ainult Jumal teab, mida nad tundsid.
Kuid nende peal oli Püha Vaimu tuli.
Järgmisel hommikul kutsusin inimesi tunnistama
ja rääkima, mis oli juhtunud.
Enamik rääkis, et oli kogenud füüsilist tervenemist.
Me polnud selle pärast palvetanud.
Ma ei teadnud, et nad vajasid tervenemist. Aga Issand teadis.
Püha Vaim puudutas neid ja asus neisse elama.
Ta täidab kõik nende vajadused.
Sellised ongi meie kogemused seal.
Iisraeli ümbritsevate araabiamaade usklikele näitab Jesaja 19. peatükk,
et maantee ei teostu ilma Iisraelita.
Egiptuses arvatakse hetkel olevat
vähemalt neli miljonit moslemitaustaga usklikku.
Egiptuses sündinud ja kasvanud õde käib regulaarselt kodumaal.
Olen hiljuti mõistnud,
et kui käin Egiptuses palvetamas ja uurimas, mis toimub,
siis paljud on hakanud seda nägemust mõistma.
Nägemus tuleb saada Jumalalt, mitte õpetajatelt.
Jesaja 19 nägemuse mõistmiseks peab sekkuma Jumal.
Inimesi tuleb Issanda juurde üha rohkem. Kuuleme seda pidevalt.
Eriti moslemitaustaga usklikud saavad ilmutusliku teadmise Iisraeli kohta
ilma ühegi inimese sekkumiseta. See peab tulema Jumalalt.
Iga kord, kui viimasel ajal Egiptuses olen käinud, annab Issand inimesi,
kes armastavad juute. Nad on hakanud heebrea keelt õppima.
Nad tutvuvad üha rohkem Iisraeliga ja loovad kontakte,
et ühel päeval Iisraeli tulla. Ja see on kallis.
Olen tänulik noorte eest, kes visioonist kinni haaravad.
Ise sain nägemuse 1991 või 1992. Ma täpselt ei mäleta.
Hakkasin rääkima sellest ühele välismaal elavale egiptlasele.
Nad pidasid mind hulluks.
Tundsin, et olen selles üksi ja isoleeritud.
Kuid nüüd näen kolme lapse emana, kuidas noored seda mõistavad.
Hetkel nägemus maantee teostumisest tugevneb.
Kuid praktikas ei saa sellel veel liikuda,
sest paljud piirid on veel suletud.
Jesaja 19 tõotusest kinni haaranud usklikud usuvad siiski,
et Jumal avab piirid ka päriselt.
Jesaja nägemus räägib avatud piiridega maanteest.
Inimesed käivad sellel ja on maa peal õnnistuseks,
mitte probleemiks.
Unistan, et Jesaja nägemus veel minu elu ajal realiseeruks.
Tahaksin näha avatud piire Liibanoni ja kõigi naabrite vahel.
Egiptus tegi Iisraeliga rahu 1979. a. Jordaania järgnes 1990. a algul.
Liibanonil on alates 1948. aastast Iisraeliga sõjaseisukord.
1982. a Iisraeli invasiooni ajal,
kui võideldi PLOga Liibanonis,
oli piir kaks aastat ebaametlikult avatud.
Rääkisin ühe Liibanoni ministriga nendest aastatest 1982-83.
Ta ütles: "Pooled liibanonlased käisid Iisraelis.
Mina olin üks neist. Käisime Naatsaretis, Petlemmas,
Jeruusalemmas ja Galileas. Unistan piiride avanemisest."
Süürias töötav vend aga usub, et piirkonnas käiv Püha Vaimu töö
valmistab inimesi piiride avanemiseks.
Pean seda ettevalmistuseks Jesaja 19 teostumisele.
Paljudel konverentsidel pole süürlasi.
Jumal ei jäta auku Jesaja 19sse.
Ta ühendab kõik punktid.
Süüria on meile väga tähtis.
Paulus on praeguse Türgi alalt. Võiksin teda vennaks nimetada.
Ta kohtus Issandaga teel Damaskusse.
See on meie jaoks väga tähendusrikas.
Palvetame, et Damaskuse tee avaneks uuesti.
Ta valmistab inimesi Süürias, Liibanonis ja Iraagis.
Kurat püüab piire sulgeda.
Jumal avab piirid kindlasti mingi jumaliku sekkumisega.
Esmalt valmistab Ta inimesed ette. Ta ei ava piire vaid selleks,
et võiksime turismireisidel käia, kuigi Ta tahab oma lastele sedagi.
Ta avab piirid ja valmistab rahvad,
et võiksime piiride avanedes maanteel liikuda
ja koos Jumalat teenida.
Maanteeäärsed usklikud tõi Jeruusalemma
juba neljandat korda konverents "At the Crossroads".
Michael Kerem vastutas korralduste eest juutide pool.
Iga kahe aasta tagant oleme Jeruusalemmas
ja vahepeal mujal Lähis-Idas, kas Küprosel, Armeenias, Jordaanias.
Palvetame ja küsime Issandalt, kuhu Ta meid järgmine aasta suunab.
Konverentsi abil käivitame projekte või sõlmime sidemeid.
Palvetame, kas vajame midagi uut või tuleb vanast loobuda.
Issand võib anda konverentsil uusi strateegiaid.
Konverentsi eesmärk on ülistada, palvetada ja julgustada,
kuid julgustada ka väikeseid kogukondi
ületama ellujäämismentaliteeti
ja olema regioonis õnnistuseks koostöös teistega.
Konverentside eesmärgiks on ka võimaldada moslemitaustaga usklikel
külastada algupäraseid piiblisündmuste paiku Iisraelis.
Konverentsil At the Crossroads oli rahvast vähemalt kümnest riigist,
sh Iraagist ja Liibanonist, kel pole Iisraeliga ametlikke suhteid.
Nende pääs Iisraeli pole iseenesestmõistetav.
Inimest toomine Iisraeli pole sugugi väike asi.
Siseminister ise peab vahel viisale allkirja andma.
Ettevalmistusi tuleb alustada mõnikord 3-4 kuud ette.
Ette planeerimine pole lähis-idalastel just kõige tugevam külg.
Ka siinne bürokraatia ei taha aidata kristlastel ja messiaanlikel juutidel
moslemitaustaga usklikke Iisraeli tuua.
Kuid siiatulek on nende jaoks elumuutev sündmus.
Konverents ja Piibli maa külastamine on neile eluaegne unistus.
See on võimas.
Iisraeli valitsus on hakanud meiega koostööd tegema,
sest mõistetakse, et nad naasevad oma maale saadikuina ja ütlevad:
Käisime Iisraelis. Nägime, kus Jeesus elas.
Riik on sõbralik, demokraatlik ja vaba. Ja nad tahavad tagasi tulla.
Valitsus on mõistnud, et see võib olla nende huvides ja õnnistuseks.
Teeme koostööd ja räägime neile, kuidas Lähis-Ida üha muutub.
Kristlaskond kasvab moslemite seas, kui nood Jeesust uskuma hakkavad.
Kaks moslemitaustaga usklikku tulid konverentsile Iraagist.
See oli nende unistus. Nad olid igatsenud siia tulla.
Pühakiri ärkab ellu, kui nad siin on.
Nad armastavad Iisraeli ja juute. See on nende unistus,
mitte ainult olla füüsiliselt siin maal,
aga ka koos juudi usklikega.
Jumala igatsus "ühe uue inimese" järele
teostub nii siin kui Iraagi sarnastes kohtades.
Siiatulek ja juudi usklikega olemine on neile ilus ja auline asi.
Nägemus Jesaja 19. peatüki lubatud maanteest
pole viimastel aastatel kasvanud ja kinnitunud üksnes Lähis-Idas,
vaid kogu maailmas.
Jesaja 19 nägemus pole ainult meie oma.
Nägemusel on Lähis-Idas mitmeid eri ilminguid.
Rahvast tuleb kogu maailmast, sest nad on lugenud seda peatükki
ja näinud seda tõotust maanteest Jesaja 19. peatükis.
Ja kuidas varem vaenujalal olnud maad, olgu füüsiliselt või mõtteis,
nüüd kokku tulevad. Inimesi tuleb maailma äärtest -
Hiinast, Argentiinast
ja kaugetest maadest, nagu Uus-Meremaalt.
Nad lugesid maanteest ja tahavad kaasa lüüa.
Õpime ka ise alles ja teised teevad muid asju.
Aga huvi nägemuse vastu kasvab Lähis-Idas ja ka teiste rahvaste seas.
Ka Jesaja 19. peatüki maanteel
põhineb kõik armastussuhtel Jeesusega.
Meie prioriteediks on olla Jeesuse jalad
ja Jeesuse armastus.
Et see saaks juhtuda, on kerge vastata vajadustele meie ümber.
Lähis-Idas on palju kriise.
Põgenikke. Paljud on kaotanud kodud.
Meie ümber on palju vajadusi ja tahame neid täita.
See on koguduse vastutus.
Kuid lisaks sellisele aitamisele on vaja muudki.
Ennekõike peame olema inimesed, kes vastavad Jeesuse kutsele
olla Temaga, olla Teme jalge ees, armastada Jeesust.
Sest kui me üksnes jutlustame ja vajadusi täidame,
jääb puudu Tema armastuse ja ligiolu tulest.
See tuleb vaid osadusest Temaga. Kui see puudu on,
kuhu siis inimesi toome? Tahame tuua neid Tema ligiollu
ja tõelisse kristlikku ellu, mis tähendab Jeesuse armastamist
ja lähedast suhet Temaga. Kõik voolab välja sellest.
Me ei taha ainult aidata ja jultustada, kuigi on tähtis kuulutada, mida usume.
Tähtsaim on armastada palavalt Jeesust. See tuleb Temaga olemisest.
Mida rohkem seda teeme,
seda paremini suudame tunnistada ja täita vajadusi meie ümber.
Kuna kõik lähtub armastussuhtest Jeesusega,
ehitab Jumal maantee äärde just palvekodade võrgustikku.
Käimas on palveliikumine, mis üha kasvab.
On igatsus tunda Jeesust, otsida Teda ja olla Tema ligiolus.
Tema ligiolu tuleb. Maantee ääres tekib kohti, kus asub Jumala ligiolu.
See tõmbab kadunuid ja haigeid.
Kui inimesed otsivad jätkuvalt Tema palet,
tekivad maantee ääres Tema ligiolu asupaigad.
Just see muudabki maantee õnnistuseks rahvastele.
Palvetame lõpetuseks.
Aitäh Isa, et ükski Piibli tõotus ei jää teostumata.
Olgu Sinu nimi ülistatud selle eest,
mida teed hetkel Lähis-Ida rahvaste seas.
Sinu Poja Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri